 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 519**

(protokols Nr. 18, 32. p.)

**Par nekustamā īpašuma Ozolu iela 14-43, Lubāna, Madonas novads, trešo izsoli**

Ar 28.12.2023. Madonas pašvaldības domes lēmumu Nr. 803 (protokols Nr. 23, 17. p.) nolemts atsavināt dzīvokļa īpašumu Ozolu iela 14-43, Lubāna, Madonas novads, rīkojot izsoli ar augšupejošu soli. Sākotnējā izsoles cena noteikta EUR 5 300,00 (pieci tūkstoši trīs simti *euro*, 00 centi).

Pašvaldības īpašuma iznomāšanas un atsavināšanas izsoļu komisijā 2024. gada 10. maijā pieņemts lēmums “Par Madonas novada pašvaldības nekustamā īpašuma Ozolu iela 14-43, Lubāna, Madonas novads, otrās izsoles atzīšanu par nenotikušu” (protokols Nr. 29, 1. §), jo izsoles noteikumos paredzētajā termiņā uz izsoli nepieteicās neviens pretendents.

“Publiskas personas mantas atsavināšanas likuma” 32. panta otrās daļas 1. un 2. punktā norādīts: *Pēc otrās nesekmīgās izsoles institūcija, kas organizē nekustamā īpašuma atsavināšanu (9. pants), rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas; var ierosināt citu likumā paredzēto atsavināšanas veidu, proti,* 7. punkts noteic, ka, *ja lēmumā par publiskas personas mantas atsavināšanu noteiktais atsavināšanas veids nav bijis sekmīgs, institūcija (amatpersona), kura devusi atļauju atsavināšanai, var noteikt citu atsavināšanas veidu.*

Pamatojoties uz likuma “Pašvaldību likums” 10. panta pirmās daļas 16. punktu, “Publiskas personas mantas atsavināšanas likuma” 3. panta otrās daļas 1. punktu, 5. panta pirmo daļu, 6. panta trešo daļu, 7. pantu, 8. panta otro, trešo daļu, 10. panta pirmo daļu, 32. panta otrās daļas 1. un 2.punktu, ņemot vērā 14.08.2024. Uzņēmējdarbības, teritoriālo un vides jautājumu komitejas un 20.08.2024 Finanšu un attīstības komitejas atzinumus, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Organizēt nekustamā īpašuma Ozolu iela 14-43, Lubāna, Madonas novads, elektronisko izsoli ar augšupejošu soli.
2. Noteikt nekustamā īpašuma Ozolu iela 14-43, Lubāna, Madonas novads, nosacīto cenu - izsoles sākumcenu EUR 3 000,00 (trīs tūkstoši *eiro*, 00 centi).
3. Apstiprināt nekustamā īpašuma Ozolu iela 14-43, Lubāna, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

 Domes priekšsēdētājs A. Lungevičs

*Semjonova 27333721*